Botswana leen $600 m. aan Zimbabwe | Netwerk24
26 Februarie 2019 11:59
Botswana het aangebied om vir Zimbabwe $600 miljoen te leen om sy diamantbedryf ’n hupstoot te gee en plaaslike maatskappye te ondersteun.
James Manzou, Zimbabwe se minister van buitelandse sake, sê pres. Emmerson Mnangagwa van Zimbabwe en pres. Mokgweetsi Masisi van Botswana sal die ooreenkoms na verwagting Donderdag in Harare onderteken.
$500 miljoen van die lening is vir Zimbabwe se diamantbedryf, terwyl $100 miljoen vir private maatskappye beskikbaar gestel word wat gebuk gaan onder die tekort aan dollars in Zimbabwe.
Dié lening kom nadat Suid-Afrika verlede maand gesê het dat hulle nie vir Zimbabwe $1,2 miljard gaan leen nie.
Manzou sê Zimbabwe is dankbaar vir die $500 miljoen wat sy diamantbedryf ’n finansiële inspuiting sal gee. – Reuters
Meer oor: Botswana | Zimbabwe | Lening